smcproject/ml-wiki-sentences huggingface dataset:
കടയ്ക്കൽ, കല്ലറ, കിളിമാനൂർ, പാങ്ങോട് തുടങ്ങിയ സ്ഥലങ്ങൾ ഉൾപ്പെട്ട പ്രദേശത്ത്​ ചന്ത കോൺട്രാക്ടർമാർ അന്യായമായി ചന്തകാശ് പിരിക്കുന്നതിനെതിരെ ജനങ്ങളിൽ കഠിനമായ അമർഷം നിലനിന്നിരുന്നു.
ഈ പ്രശ്നത്തിൽ അധികാരികൾ കോൺട്രാക്ടർമാർക്ക് പിന്തുണ നൽകിയിരുന്നതിനാൽ ജനരോഷം ഗവൺമൻെറി​ൻെറ നേർക്ക്​ തിരിഞ്ഞു.
1938 സെപ്​റ്റംബറിൽ ഉത്തരവാദഭരണപ്രക്ഷോഭം കൊടുമ്പിരിക്കൊണ്ട സന്ദർഭത്തിൽ കടയ്ക്കലെ ജനങ്ങൾ ക്ഷോഭിച്ചിളകി അവിടത്തെ ​െപാലീസ് സ്​റ്റേഷൻ ആക്രമിച്ചു.
ആ പ്രദേശത്തിന് ഭരണം താൽക്കാലികമായി ജനങ്ങളുടെ ​െെകയിൽ അമർന്നു.
സ്ഥലത്തും സമീപപ്രദേശങ്ങളിലും ഉണ്ടായിരുന്ന ​െപാലീസ് സംഘങ്ങൾക്ക് ജനങ്ങളെ കീഴ്പ്പെടുത്താൻ കഴിഞ്ഞില്ല.
കടയ്​ക്കൽ സ്​റ്റാലിൻ, ഫ്രാങ്കോ എന്നീ പേരുകളിൽ പ്രസിദ്ധനായ രാഘവൻപിള്ള ആയിരുന്നു പ്രക്ഷോഭനേതാവ്.
തിരുവനന്തപുരത്തുനിന്ന് കൂടുതൽ ​െപാലീസും പട്ടാളവും എത്തിയശേഷമാണ് പ്രക്ഷോഭം അവസാനിച്ചത്.
കടയ്​ക്കലും പരിസരത്തും പിന്നീട് ക്രൂരമായ അടിച്ചമർത്തൽ നടന്നു.
ഒട്ടനവധി ഗൃഹങ്ങൾ അഗ്നിക്കിരയായി.
ഒട്ടേറെപ്പേരെ പിടികൂടി ശിക്ഷിക്കുകയും ചെയ്തു.
പൊലീസും നാട്ടുകാരും തമ്മിൽ ഏറ്റുമുട്ടി.
പൊലീസ് ഔട്ട്പോസ്​റ്റ്​ തീയിട്ടു.
ജനങ്ങളുടെ എതിർപ്പു നേരിടാനാകാതെ പൊലീസ് പിൻവലിഞ്ഞു.
16 ച.
കിലോമീറ്റർ ദൂരം സ്വതന്ത്ര്യരാജ്യമാക്കി ജനം പ്രഖ്യാപിച്ചു.
കടയ്ക്കലും പരിസരപ്രദേശവും സ്വതന്ത്രരാജ്യമാക്കി പ്രഖ്യാപിച്ച്​ ജനങ്ങൾ ഭരണം നടത്തി.
ദിവസങ്ങൾ കഴിഞ്ഞ്​​ ജനങ്ങളുടെ രാജ്യം തിരിച്ചുപിടിക്കാൻ പൊലീസ് കൊടിയ മർദനം അഴിച്ചുവിട്ടു.
സ്വാതന്ത്ര്യസമരത്തി​ൻെറ ഭാഗമായി സമരം അംഗീകരിക്കാൻ വൈകിയതിനാൽ സേനാനികൾക്ക്​ പെൻഷനും താമസിച്ചു.
കൊടിയ മർദനമേറ്റ ഒട്ടേറെ പേർ രോഗിയായി മരിച്ചു.
ചിലർ ജീവിക്കാൻ തെരുവിൽ അലഞ്ഞു.
തിരുവിതാംകൂർ സ്​റ്റേറ്റ് കോൺഗ്രസി​ൻെറ ആവേശം ഉൾക്കൊണ്ടുനടത്തിയ സമരത്തിന്​ പ​േക്ഷ മതിയായ പരിഗണന ലഭിച്ചില്ല.
അവലംബങ്ങൾ സ്രോതസ്സുകൾ http://www.lsgkerala.gov.in/pages/history.php?intID=2 ID=25 ln=ml Archived 2015-07-28 at the Wayback Machine .
കടയ്ക്കൽ എൻ ഗോപിനാഥൻ പിള്ള (2008).
കടയ്ക്കൽ വിപ്ലവം.
ആതിര പബ്ലിക്കേഷൻസ്.
കേരള ഹിസ്റ്ററി അസോസിയേഷൻ.
കേരള ചരിത്രം.
പേജ് 792.
അക്കമ്മ ചെറിയാൻ.
1114ന്റെ കഥ പേജ് 71
കടയാറ്റുണ്ണിത്താൻ വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
തിരുവിതാംകൂർ രാജാവ് ബാലരാമവർമ്മയുടെ കാലത്ത് അഞ്ചലിൽ ജീവിച്ചിരുന്ന ഒരു ജാലവിദ്യക്കാരനും പണ്ഡിതനുമായിരുന്നു കടയാറ്റുണ്ണിത്താൻ .
കടയാറ്റുകുടുബാംഗമായിരുന്ന ഇദ്ദേഹം കടയാറ്റു വലിയ പോറ്റി എന്നും അറിയപ്പെട്ടിരുന്നു.
ജ്യോതിഷപ്രകാരം ദേവഗണത്തിൽ പെട്ടിരുന്ന ഇദ്ദേഹം ദിവ്യചക്ഷുസുള്ള വ്യക്തിയായും ഇന്ദ്രജാലം , മഹേന്ദ്രജാലം , കൂടുവിട്ടുകൂടുമാറ്റം തുടങ്ങിയവ അഭ്യസിച്ചിരുന്നു എന്നും വിശ്വസിക്കപ്പെടുന്നു.
അഭ്യാസങ്ങൾ
കടയാറ്റുണ്ണിത്താൻ പലധീരകൃത്യങ്ങളും ചെയ്തിട്ടുണ്ടെന്ന് പഴമക്കാർ വിശ്വസിക്കുന്നു.
ശീമയിലുള്ള ജാലവിദ്യക്കാരൻ തിരുവനന്തപുരം പത്മനാഭസ്വാമിക്ഷേത്രത്തിലെ ദർഭക്കുളം ചെറുപട്ടണമാക്കിയശേഷം കൗതുകവസ്തക്കൾ വില്പനയ്ക്കു നിരത്തി എന്നും ആളുകൾ വാങ്ങാൻ വന്നില്ല എന്നുമാണ് വിശ്വാസം.
ഇത് നാടിന്റെ അഭിമാനപ്രശ്നമായി മാറുകയും കടയാറ്റുണ്ണിത്താൻ രാജാവിനെ മുഖംകാണിച്ച ശേഷം തന്റെ പക്കൽ കരുതിയിരുന്ന കുരുത്തോലകൊണ്ട്  ഒരു കുതിരയെയും പനയോലകൊണ്ട് കുറെ നാണയങ്ങളും സൃഷ്ടിച്ച ശേഷം ഒരു കിണ്ടിയിൽ കുറച്ചുവെള്ളം എടുത്ത് ജപിച്ച് കുതിരക്ക് ജീവൻ നൽകിയ ശേഷം കുതിരപുറത്തി കയറി പട്ടണം മൂന്ന് തവണ പ്രദക്ഷിണം ചെയ്ത് ജാലവിദ്യകൊണ്ട് നിർമ്മിതമായ പട്ടണം അദൃശ്യമാക്കി.
പിന്നീട് ഒരിക്കൽ കള്ളന്മാർ പെരുകിയ സമയത്ത് സർവാഭരണവിഭൂഷിതനായി ഊട്ട് പറമ്പ് എന്ന വെളിമ്പ്രദേശത്ത് ഒരു കട്ടിൽ കൊണ്ടുവന്നിട്ട് കിടന്നു.
അർദ്ധരാത്രിയായപ്പോൾ തസ്കരന്മാർ വന്ന് കട്ടിലിൽ കിടന്ന ഉണ്ണിത്താനേയും വഹിച്ചുകൊണ്ട്  ഒരു വിജനപ്രദോശം  ലാക്കാക്കി യാത്രയായി.
പക്ഷേ ഊട്ടുപറമ്പിൽ നിന്ന്കടയാറ്റു കളരിയിലേക്കും തിരിച്ച് ഊട്ടുപറമ്പിലേക്കും മാത്രമേ ചലിക്കാൻ കഴിയൂവെന്ന് ബോധ്യമായപ്പോൾ ഉണ്ണിത്താനോട് ക്ഷമാപണം ചെയ്തു വന്ന വഴിയേ കടന്നു.
അതോടെ മോഷ്ടാക്കളുടെ ശല്യം അവസാനിച്ചു.
വേലുത്തമ്പിദളവയും കടയാറ്റ് ഉണ്ണിത്താനും
യുദ്ധത്തിൽ പരാജയപ്പെട്ട വേലുത്തമ്പി മുളവന വഴി കല്ലടയിലൂടെ ചില ഊടുവഴികളിലൂടെയാണ് മണ്ണടിയിലേക്ക് രക്ഷപ്പെട്ടത്.
ഈ യാത്രയ്ക്കിടയിൽ മുളവന കടയാറ്റ് ഉണ്ണിത്താന്മാരുടെ വീട്ടിൽ അഭയം തേടിയ വേലുത്തമ്പിയെ രക്ഷിക്കാൻ കഴിയാത്തതിൽ മനംനൊന്ത് ഉണ്ണിത്താൻ ആത്മഹത്യ ചെയ്തു എന്നാണ് ചരിത്രം.
കടയ്ക്കൽ ഇംഗ്ലീഷ് വിലാസം https://ml.wikipedia.org/wiki/Kadakkal കടക്കൽ അപരനാമം: കടയ്ക്കൽ കടക്കൽ 8°50′00″N 76°55′00″E ﻿ / ﻿ 8.8333333°N 76.9166667°E ﻿ / 8.8333333; 76.9166667 ഭൂമിശാസ്ത്ര പ്രാധാന്യം പട്ടണം രാജ്യം ഇന്ത്യ സംസ്ഥാനം കേരളം ജില്ല കൊല്ലം ഭരണസ്ഥാപനം(ങ്ങൾ) പഞ്ചായത്ത് അദ്ധ്യക്ഷൻ ' ' വിസ്തീർണ്ണം ചതുരശ്ര കിലോമീറ്റർ ജനസംഖ്യ 30719.
ജനസാന്ദ്രത / ച.
മീ കോഡുകൾ • തപാൽ • ടെലിഫോൺ 691536 +0474 സമയമേഖല UTC +5:30 പ്രധാന ആകർഷണങ്ങൾ കടക്കൽ തിരുവാതിര  ഉത്സവം
കേരളത്തിൽ കൊല്ലം ജില്ലയുടെ തെക്കു കിഴക്കായി സ്ഥിതി ചെയ്യുന്ന ഗ്രാമമാണ് കടയ്ക്കൽ .
കേരളത്തിൽ നടന്ന ഇന്ത്യൻ സ്വാതന്ത്ര്യ സമര ചരിത്രത്തിൽ കടക്കൽ വിപ്ലവം (1938) ശ്രദ്ധേയമാണ്‌.
കുരുമുളകിന്റെയും , നെല്ലിന്റെയും , റബ്ബറിന്റെയും ഉൽപാദന കാര്യത്തിൽ ജില്ലയിൽ ഒന്നാമതാണ്‌.
ഏറെ പ്രശസ്തിയാർജ്ജിച്ച കടക്കൽ ഭഗവതി ക്ഷേത്രത്തിലെ തിരുവാതിര ഉത്സവം ഈ പ്രദേശത്തെ പ്രധാന ആഘോഷം ആണ്‌.
വിവിധ മതത്തിൽപ്പെട്ടവർ മതാനുസാരികളായി നടത്തുന്ന ഉത്സവങ്ങൾ സാംസ്കാരിക തനിമയെ വിളിച്ചോതുന്നു.
പള്ളികൾ, ക്ഷേത്രങ്ങൾ എന്നിവയെ കേന്ദ്രമാക്കി സംഘടിപ്പിക്കുന്ന ഉത്സവങ്ങൾ എല്ലാ വിഭാഗം ജനങ്ങളെയും ആകർഷിക്കുന്നു.
പന്ത്രണ്ടു വർഷത്തിലൊരിക്കൽ മാത്രം നടക്കുന്ന മുടിയേറ്റുത്സവം ഈ നാടിന്റെ സർവ്വമത സാഹോദര്യത്തിന്റെ പ്രതീകമാണ്.
Archived 2019-12-21 at the Wayback Machine .
കേരളത്തിലെ പ്രധാന റോഡ്‌ ആയ എം സി റോഡിൽ തിരുവനന്തപുരത്തുനിന്നും പോകുമ്പോൾ കിളിമാനൂരിനുശേഷം ; കുറവൻകുഴി നിന്ൻ വലതു ഭാഗത്തേക്ക് തിരിഞ്ഞു തൊളിക്കുഴി വഴി സഞ്ചരിച്ചാൽ കടയ്ക്കൽ എത്താം.
കുറവൻകുഴിക്കു ശേഷം നിലമേൽ നിന്നും വലതു ഭാഗത്തേക്ക്‌ തിരിഞ്ഞ്‌ സഞ്ചരിച്ചാലും കടയ്ക്കൽ എത്താം.
സ്റ്റേറ്റ് ഹൈവേ - 64 കടക്കൽ കൂടി കടന്നു പോകുന്നു.
ചടയമംഗലം ബ്ളോക്ക് പഞ്ചായത്തിലെ താരതമ്യേന വികസിതമായ പ്രദേശമാണ് കടയ്ക്കൽ ഗ്രാമപഞ്ചായത്ത് .
കടയക്കൽ ഗ്രാമപഞ്ചായത്തിന് 48.90 ച:കി.
മീ വിസ്തീർണ്ണമുണ്ട്.
പട്ടണസദൃശ്യമായ കടയ്ക്കൽ ഗ്രാമപഞ്ചായത്ത് .
ചടയമംഗലം ബ്ളോക്കിലെ ഏറ്റവും വികസിതവും സാമ്പത്തികാടിത്തറയുമുള്ള ഏക പഞ്ചായത്താണ്.
കൃഷിക്കനുയോജ്യമായ 4536 ഹെക്ടർ ഭൂമിയുണ്ട്.
ഇതിൽ 378 ഹെക്ടർ നിലമാണ്.
റബ്ബർ കൃഷി പ്രധാനം.
ഏകദേശം ഒന്നര ശതാബ്ദക്കാലത്തെ വളർച്ചയുടെ ഫലമായിട്ടാണ് പഞ്ചായത്തിലെ പൊതു വിദ്യാഭ്യാസ മേഖല ഇന്നത്തെ വളർച്ച കൈവരിച്ചിട്ടുള്ളത്.
അവലംബം ↑ ↑ Kadakkal എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കടലക്കറി ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കടലക്കറി അടുപ്പിൽ പുട്ടും കടലക്കറിയും
കടല പ്രധാന ചേരുവയായി ഉപയോഗിച്ചുണ്ടാക്കുന്ന ഒരിനം കറിയാണ് കടലക്കറി .
പുട്ട് , അപ്പം , ചപ്പാത്തി എന്നിവയുടെ കൂടെയാണ് കൂടുതലായി ഈ കറി ഉപയോഗിക്കുന്നത്.
ചേരുവകൾ കടല സവാള വെളുത്തുള്ളി ഇഞ്ചി തക്കാളിപ്പഴം തേങ്ങ മുളകുപൊടി മല്ലിപ്പൊടി മഞ്ഞൾപ്പൊടി മസാല ഉപ്പ് കടുക് വറക്കാൻ ആവശ്യമായ സാധങ്ങൾ തയ്യാറാക്കുന്ന വിധം
ആദ്യം തേങ്ങാ ചിരകിയത് വറുത്തെടുക്കണം, അതിനായി  ചീനചട്ടിയിൽ തേങ്ങാ ചിരകിയത് ,മഞ്ഞ പൊടി, മുളക് പൊടി , മല്ലി പൊടി എന്നിവ വറുത്തെടുക്കുക .
വറുത്തു വെച്ച തേങ്ങാ കൂട്ട് അരച്ചെടുക്കുക .
കടല  കുക്കറിൽ വേവിച്ചു വെക്കുക.
ചീനചട്ടിയിൽ വെളിച്ചെണ്ണ ഒഴിച്ചു കടുക് , കറിവേപ്പില താളിച്ച്‌ സവാള, പച്ചമുളക് ,വെളുത്തുള്ളി , ഇഞ്ചി  എന്നിവ ചേർത്ത് വഴറ്റി വറുത്തരച്ച തേങ്ങാ കൂട്ട് ചേർത്ത് യോജിപ്പിക്കുക .
അതൊന്നു തിളച്ചു വരുമ്പോൾ വേവിച്ച കടല  ആവശ്യത്തിനു മസാല , ഉപ്പു ചേർത്ത് യോജിപ്പിച്ച് തിളച്ചു വരുമ്പോൾ ഇറക്കി വെക്കാം .
കടയ്‌ക്കൽ - അഞ്ചൽ മുടിയെഴുന്നള്ളത്ത്
കടയ്ക്കൽ ദേവീക്ഷേത്രത്തിലെ ദേവിയുടെ മുടി അഞ്ചൽ കടയാറ്റ് ദേവീക്ഷേത്രത്തിലെത്തിക്കുന്ന ആഘോഷമാണ് കടയ്‌ക്കൽ - അഞ്ചൽ മുടിയെഴുന്നള്ളത്ത് .
പന്ത്രണ്ട് വർഷത്തിലൊരിക്കൽ നടക്കുന്ന ചടങ്ങ് അവസാനമായി നടന്നത് 2015 മാർച്ച് 25നാണ്.
ക്ഷീണം കൊണ്ടു വയൽവരമ്പിൽ ഇരുന്ന ദേവിമാർക്ക് തണലേകാൻ പാലമരത്തിന്റെ ശിഖരം ഒടിച്ചു കുത്തിയതു വയലിൽ കൃഷി ചെയ്തിരുന്ന കടയാറ്റ് ഉണ്ണിത്താനാണ് ദേവിമാർ പിന്നീടു കടയാറ്റ് കുടുംബത്തിൽ എത്തിയെന്നാണു സങ്കൽപം പന്ത്രണ്ട് വർഷത്തിലൊരിക്കൽ എത്താമെന്നു സഹോദരിക്ക് ഉറപ്പ് നൽകി കടയ്ക്കൽ ദേവി കടയ്ക്കലിലേക്ക് തിരിച്ചു.
വരുന്ന വഴി കോട്ടുക്കൽ മഞ്ഞിപ്പുഴയിൽ വിശ്രമിച്ചു പിന്നീട് യാത്ര തുടർന്നു കടയ്ക്കലിൽ എത്തിയ ദേവിയെ നാട്ടുകാർ കുടിയിരുത്തി കടയ്ക്കൽ ദേവി സഹോദരിയെ കാണാൻ കടയാറ്റ് കളരിയിൽ എത്തുന്ന ചടങ്ങ് മുടി എഴുന്നള്ളത്തായി ആഘോഷിക്കുന്നു മീനമാസത്തിലെ രോഹിണി നാളിൽ മുടി എഴുന്നള്ളത്തുമായി കടയ്ക്കൽ അഞ്ചലിലേക്ക് കാൽനടയായി നീങ്ങും ചടങ്ങ്
കടയ്ക്കൽ ശിവക്ഷേത്രത്തിലുള്ള ദേവിയുടെ ഉടവാളും ചിലമ്പും എഴുന്നള്ളിച്ച് പീഠിക ഭഗവതി ക്ഷേത്രത്തിലെത്തിക്കും.
പീഠികാദേവിയുടെ ഉടവാളും തൃച്ചിലമ്പും, യജമാനൻ ക്ഷേത്രത്തിലെ വാളും ശ്രീഭദ്ര, ശ്രീദുർഗ, ശ്രീഭൈരവി ഭാവത്തിലുള്ള മൂന്ന് തിരുമുടികളും ആചാരപ്രകാരം എഴുന്നള്ളിക്കുകയാണ് ചടങ്ങിൽ നടക്കുന്നത്.
കടൽവെള്ളം തളിച്ച് ശുദ്ധീകരിച്ച് പൂവിരിച്ച വീഥികളിലൂടെയാണ് യാത്ര കടയ്ക്കൽനിന്ന് അഞ്ചലിലേക്കുള്ള 13 കിലോമീറ്ററിനിടയിൽ മുളമ്മൂട്ടിൽ വച്ച് അഞ്ചൽകാർ തിരുമുടി സ്വീകരിക്കും.
കടയാറ്റ് കുടുംബത്തിലെ മുതിർന്ന സ്ത്രീ വെള്ളിക്കത്തികൊണ്ട് മുഖാവരണം മാറ്റും.
പിറ്റേദിവസം തിരുമുടികൾ പനയഞ്ചേരി, ഏറം കേന്ദ്രങ്ങളിലേക്ക് എഴുന്നള്ളും.
മൂന്നാം ദിവസം പുലർച്ചെ കുരുതിക്ക് ശേഷം സഹോദരിയെ വിട്ടുപിരിയുന്ന ദുഃഖം സൂചിപ്പിച്ച് ആർഭാടവും ആരവവും ഇല്ലാതെ കടയ്ക്കലിലേക്കു തിരിച്ചെഴുന്നള്ളും അവലംബം ↑ ↑ ↑ ↑ http://www.mathrubhumi.com/kollam/news/3495294-local_news-kollam-%E0%B4%95%E0%B4%9F%E0%B4%AF%E0%B5%8D%E0%B4%95%E0%B5%8D%E0%B4%95%E0%B4%B2%E0%B5%8D%E2%80%8D.html%5Bപ്രവർത്തിക്കാത്ത+കണ്ണി%5D ↑ 1 2 http://www.mathrubhumi.com/kollam/citizen_news/3483516.html%5Bപ്രവർത്തിക്കാത്ത+കണ്ണി%5D ↑ http://janayugomonline.com/%E0%B4%95%E0%B4%9F%E0%B4%AF%E0%B5%8D%E0%B4%95%E0%B5%8D%E0%B4%95%E0%B4%B2%E0%B5%8D%E2%80%8D-%E0%B4%85%E0%B4%9E%E0%B5%8D%E0%B4%9A%E0%B4%B2%E0%B5%8D%E2%80%8D-%E0%B4%B8%E0%B4%82%E0%B4%97%E0%B4%AE%E0%B4%82/%5Bപ്രവർത്തിക്കാത്ത+കണ്ണി%5D ↑ ↑ http://www.mangalam.com/kollam/298145 ↑
കടല ഇംഗ്ലീഷ് വിലാസം https://ml.wikipedia.org/wiki/Cicer_arietinum
പയർ വർഗ്ഗത്തിലുള്ള ഭക്ഷ്യയോഗ്യമായ ഒരു വിത്താണ് കടല .
( ശാസ്ത്രീയനാമം : Cicer arietinum ) .
പുരാതന കാലം മുതൽ കൃഷി ചെയ്തുവരുന്ന ഒരു പച്ചക്കറിയാണിത്.
ധാരാളം മാംസ്യം അടങ്ങിയിട്ടുള്ള ഒരു ധാന്യമാണിത്.
പുരാതനകാലം മുതൽ തന്നെ കൃഷിചെയ്തുവരുന്നു.
ഏറ്റവും കൂടുതൽ കടല കൃഷി ചെയ്യുന്ന രാജ്യമാണ് ഇന്ത്യ.
കടലപ്പരിപ്പ്
കടലയുടെ തൊലികളഞ്ഞ് പരിപ്പ് വേർതിരിച്ചെടുത്തതിനെ കടലപ്പരിപ്പ് എന്നു വിളിക്കുന്നു.
ഏറ്റവും കൂടുതൽ കടല ഉൽപ്പാദിപ്പിക്കുന്ന രാജ്യങ്ങൾ — 11 ജൂൺ 2008 -ലെ കണക്ക് പ്രകാരം രാജ്യം ഉൽപ്പാദനം ( ടണ്ണിൽ ) ഇന്ത്യ 5,970,000 പാകിസ്താൻ 842,000 തുർക്കി 523,000 ഓസ്ട്രേലിയ 313,000 ഇറാൻ 310,000 മ്യാൻമാർ 225,000 കാനഡ 215,000 Ethiopia 190,000 മെക്സിക്കോ 165,000 Chickpeas, mature seeds, cooked no salt 100 g (3.5 oz)-ൽ അടങ്ങിയ പോഷകമൂല്യം ഊർജ്ജം 160 kcal 690 kJ അന്നജം 27.42 g - പഞ്ചസാരകൾ 4.8 g - ഭക്ഷ്യനാരുകൾ 7.6 g Fat 2.59 g - saturated 0.269 g - monounsaturated 0.583 g - polyunsaturated 1.156 g പ്രോട്ടീൻ 8.86 g ജലം 60.21 g ജീവകം എ equiv.
1 μ g 0% തയാമിൻ (ജീവകം B1) 0.116 mg 9% റൈബോഫ്ലാവിൻ (ജീവകം B2) 0.063 mg 4% നയാസിൻ (ജീവകം B3) 0.526 mg 4% പാന്റോത്തെനിക്ക് അമ്ലം (B5) 0.286 mg 6% ജീവകം B6 0.139 mg 11% Folate (ജീവകം B9) 172 μ g 43% ജീവകം B12 0 μ g 0% ജീവകം സി 1.3 mg 2% ജീവകം ഇ 0.35 mg 2% ജീവകം കെ 4 μ g 4% കാൽസ്യം 49 mg 5% ഇരുമ്പ് 2.89 mg 23% മഗ്നീഷ്യം 48 mg 13% ഫോസ്ഫറസ് 168 mg 24% പൊട്ടാസിയം 291 mg 6% സോഡിയം 7 mg 0% സിങ്ക് 1.53 mg 15% Percentages are relative to US recommendations for adults.
Source: USDA Nutrient database ചിത്രശാല മുളപ്പിച്ച കടല.
പാചകം ചെയ്തും അല്ലാതെയും ഭക്ഷണമായി ഉപയോഗിക്കുന്നു.
പായസത്തിൽ ചേർക്കാൻ ഉപയോഗിക്കാറുണ്ട്.
വെള്ളയും പച്ചയും നിറത്തിലുള്ള കടല പൂവിട്ട കടലയുടെ ചെടി മുളച്ചു വരുന്ന കടല വേവിച്ച് കടുക്‌ വറുത്ത വെള്ളക്കടല അവലംബം Linnaeus, C. (1753) Species Plantarum , Tomus II: 738 .
കടല in the Germplasm Resources Information Network (GRIN) , US Department of Agriculture Agricultural Research Service.
പുറത്തേക്കുള്ള കണ്ണികൾ വിക്കിസ്പീഷിസിൽ Cicer arietinum എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Cicer arietinum എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കടയാറ്റ് കളരി ദേവിക്ഷേത്രം, അഞ്ചൽ
കൊല്ലം ജില്ലയിൽ പത്തനാപുരം താലുക്കിൽ അഞ്ചൽ പ്രദേശത്താണ് കടയാറ്റ് ക​ളരി ദേവിക്ഷേത്രം സ്ഥിതി ചെയ്യുന്നത്.
അഞ്ചലിലെ അതിപുരാതനമായ ക്ഷേത്രമാണിത്.
പന്ത്രണ്ട്  വർഷം കുടുമ്പോൾ നടക്കുന്ന മുടിയെഴുന്നള്ളത്താണ് Archived 2013-09-05 at the Wayback Machine .
ഈ ക്ഷേത്രത്തെ പ്രശസ്തമാക്കിത്.
കടയ്ക്കൽ ദേവീക്ഷേത്രത്തിൽനിന്ന് പുറപ്പെടുന്ന മുടിയെഴുന്നള്ളത്ത് ആൽത്തറമൂട്, കുറ്റിക്കാട്, ചുണ്ട, ചെറുക്കുളം വഴി ഫിൽഗിരി, കോട്ടുക്കൽ
ആനപുഴയ്ക്കൽ വഴി കുരിശുമുക്കിലൂടെ പടിഞ്ഞാറ്റിൻക്കര കളരി ദേവി ക്ഷേത്ര സന്നിധിയിൽ എത്തിച്ചേരുകയാണ്.
2013-ലാണ് അവസാനമായി മുടിയെഴുന്നള്ളത്ത് നടന്നത്.
2025-ലാണ്  ഇനി മുടിയെഴുന്നള്ളത്ത് നടക്കുക.
കളരി ദേവിയ്ക്ക് ഏഴ് സഹോദരങ്ങളാണ് ഉള്ളത്.
കടയ്ക്കലമ്മ, മലമേൽ ഭഗവാൻ, അറയ്ക്കലമ്മ, വയ്ക്കവൽ ദേവീ, പട്ടാഴി ദേവീ, മണ്ണടി ഭഗവതി എന്നിവർ.
മുന്ന് സഹോദരിമാർ ഒരു യാത്ര പുറപ്പെട്ടു.
അതിൽ ഒരു സഹോദരി വഴിത്തെറ്റി കടക്കൽ ഭഗവതിക്ഷേത്രത്തിലേക്ക് പോവുകയും മറ്റ്  രണ്ട്  സഹോദരിമാർ യാത്രതുടരുകയും ചെയ്തു.
അവർ ഊട്ട്പറമ്പ് എന്ന സ്ഥലത്ത് എത്തിച്ചേർന്നു.
അവിടെ വച്ച് അവർക്ക് തളർച്ചയുണ്ടായി  ഊട്ട്പറമ്പിന്റെ ഭാഗത്ത് വിശ്രമിക്കാൻ തുടങ്ങി.
അവടെ  നിലം  ഉഴുതുകൊണ്ട്   നിന്ന  കിളിത്തട്ടിൽ എന്ന വലിയ വീട്ടിലെ  ഒരു കാരണവർ  ഇവരെ കാണുകയും  അവരെ വിളിച്ചു  കൊണ്ടുപോയി തന്റെ വീട്ടിൽ താമസിപ്പിക്കുകയും അവർക്ക് ഭക്ഷണം നൽക്കുകയും പിറ്റേദിവസം വരെ കാണാതാവുകയും ചെയ്തു.
പിറ്റേദിവസം തന്നെ ഒരു പുജാരിയെ വിളിച്ച് പ്രശ്നം വച്ച്  നോക്കിയപ്പോൾ അത് ദേവിമാരാണെന്നും അവർക്കുവേണ്ടി ഇവിടൊരു അംമ്പലം വേണമെന്ന്  പറയുകയും  ചെയ്തു.
പറഞ്ഞപ്രകാരം അമ്പലം  പണിയുകയും ചെയ്തു.
എന്നാണ് ഐതിഹ്യം.
ആ ക്ഷേത്രമാണ് കടയാറ്റ് കളരി ദേവി ക്ഷേത്രം.
പന്ത്രണ്ട് വർഷത്തിൽ ഒരിക്കൽ കടയ്ക്കലിൽ നീന്നും മുടിയെഴുന്നള്ളത്ത് ഇവിടെയെത്താറുണ്ട്.
കടയ്ക്കൽ ദേവി സഹോദരിയായ കളരിദേവി
യെ കാണാനാണ് എത്താറുള്ളത്.
അവർക്ക് തണലേകയിരുന്ന ആലിൻ കൊമ്പ് ആ നിലത്തിനു നടുവിൽ ഒരു വടവൃക്ഷമായി ഇന്നും  നിലനില്ക്കന്നുണ്ട്.
മീനമാസത്തിലെ തിരവാതിര നാളിലാണ് എല്ലാ വർവും പ്രധാന ഉത്സവമാഘോഷിക്കുന്നത്.
പ്രധാനമായും ഭദ്രകാളീദേവിയുടെ പ്രതിഷ്ഠയാണ്.
ഉപപ്രതിഷ്ഠ ഗണപതി ദുർഗാദേവി ‌യോഗീശ്വരൻ ബ്രഹ്മരക്ഷസ്സ് യക്ഷിത്തറ നാഗരാജാവ് വഴിപാടുകൾ
മലയാള മാസം ഒന്നാം തിയതിയും  എല്ലാ മാസവും തിരുവാതിര, ആയില്യം നാളുകൾക്ക് ചൊവ്വ, വെള്ളി, ഞായർ ദിവസങ്ങളിൽ രാവിലെ ആറ് മണി മുതൽ പത്ത് മണിവരെയും വൈക്കിട്ട് അഞ്ച് മുതൽ ഏഴ് വരെയും ക്ഷേത്രം ഭക്ത്തർക്ക് ആരാധനക്കായി തുറന്നു കൊടുക്കപ്പെടും.
പൊങ്കല,അന്നദാനം, ശത്രുസംഹാരാർച്ചന, നൂറും പാലും നേദിക്കൽ, ഗണപതി ഹോമം, അർച്ചന തുടങ്ങിയവയാണ് കടയാറ്റ് കളരി ദേവിക്ഷേത്രത്തിലെ പ്രധാന വഴിപാടുകൾ.
മീനമാസത്തിലെ തിരുവാതിരനാളിൽ കളരി ദേവിക്ഷേത്രത്തിലെ ഉത്സവം ആഘോഷങ്ങളോടെ നടത്തിവരുന്നു.
എല്ലാ വർഷവും കുതിരയെടുപ്പാണ് ഇവിടുത്തെ പ്രധാനാഘോഷം.
മൂന്നു നാൾ നീണ്ടുനിൽക്കുന്ന ഉത്സവചടങ്ങിൽ രണ്ട് കരക്കാരുടെ എടുപ്പ്  കുതിരയാണ്  പ്രധാന എഴുന്നള്ളത്ത്.
പനയഞ്ചേരികാരുടെയും, പടിഞ്ഞാറ്റിൻകാരുടെയും വകയായിയുള്ള വലിയ എടുപ്പുകുതിരകളായുരിക്കും ഉത്സവത്തിന്റെ പ്രധാന ആകർഷണം.
ഉത്സവത്തിന്റെ അവസാന ദിവസമാണ് കുതിരയെടുപ്പ് നടക്കുക.
ഉത്സവത്തിന്റെ അവസാന നാളിൽ ഘോഷയാത്രയോടൊപ്പം പൂക്കാവടിയും ചിത്രരൂപങ്ങളും ഇതിൽ ഉൾപ്പെടുന്നു.
അവലബം ↑ ഒരുതുള്ളി വെളിച്ചം, ഡോ. പി. വിനയചന്ദ്രൻ, ആഷാ ബുക്സ്, അഞ്ചൽ, പേജ്- 27-30
കടയ്ക്കൽ ദേവീക്ഷേത്രം ഈ  ലേഖനം വിക്കിപീഡിയ ശൈലി അനുസരിച്ച് വിക്കിവൽക്കരിക്കേണ്ടതുണ്ട് .
ഇംഗ്ലീഷ് വിലാസം https://ml.wikipedia.org/wiki/Kadakkal_Devi_Temple
കൊല്ലം ജില്ലയിലെ കടക്കൽ പഞ്ചായത്തിൽ ആൽത്തറമൂട് എന്ന സ്ഥലത്തു സ്ഥിതിചെയ്യുന്ന  പ്രധാന ക്ഷേത്രങ്ങളിലൊന്നാണ് കടയ്ക്കൽ ദേവി ക്ഷേത്രം .
കടയ്ക്കലമ്മ എന്നപേരിലാണ് കടയ്ക്കൽ ദേവിക്ഷേത്രത്തിലെ മൂർത്തി അറിയപ്പെടുന്നത്.
"പരാശക്തിയുടെ" അവതാരമായ "ഭദ്രകാളിയാണ്" കടയ്ക്കലമ്മ.
ഉഗ്രഭാവത്തിലെന്നാണ് സങ്കൽപ്പം.
ദേവിയുടെ തൃപ്പാദം ( കടയ്ക്കൽ ) എന്ന അർത്ഥത്തിലാണ് ഈ പ്രദേശത്തിന് കടയ്ക്കൽ എന്ന പേരു കിട്ടിയതെന്ന് കരുതുന്നു.
നാനാജാതി മതസ്ഥരെയും ആകർഷിക്കുന്ന പ്രശസ്തമായ കടയ്ക്കൽ തിരുവാതിര ഉത്സവം ഈ ക്ഷേത്രവുമായി ബന്ധപ്പെട്ടാണ് എല്ലാ വർഷവും കുംഭമാസത്തിൽ ആഘോഷിക്കുന്നത്.
ഇവിടെ പ്രതിഷ്ഠയില്ല എന്നതാണ് ഒരു പ്രത്യേകത .
കടക്കൽ ദേവി ക്ഷേത്രം പേരിനുപിന്നിൽ
അനവധി ആരാധനാലയങ്ങളും ക്ഷേത്ര സമുച്ചയങ്ങളും ഉള്ള കടയ്ക്കൽ ഗ്രാമത്തിലെ പ്രധാന ക്ഷേത്രങ്ങളിൽ ഒന്നാണ് കടയ്ക്കൽ ദേവി ക്ഷേത്രം.
കടയ്ക്കലമ്മ എന്നറിയപ്പെടുന്ന ഈ ദേവിയുടെ തൃപ്പാദത്തിൻ കടയ്ക്കൽ എന്ന അർത്ഥത്തിലാണ് ഈ പ്രദേശത്തിന് കടയ്ക്കൽ എന്ന പേരു കിട്ടിയതെന്ന് വിശ്വസിക്കപ്പെടുന്നു.
കൊല്ലം ജില്ലയിൽ നിലമേലിനും ചിതറയ്ക്കും ഇടയിലുള്ള കടയ്ക്കൽ എന്ന നഗരം  കേരള ചരിത്രത്തിൽ അറിയപ്പെടുന്നത് കടയ്ക്കൽ വിപ്ലവം എന്നറിയപ്പെടുന്ന സ്വാതന്ത്ര്യസമരത്തിന്റെ പേരിലാണ്.
സർ സി.പി ക്കെതിരെ പോരാടി സ്വന്തമായി ഒരു സ്റ്റേറ്റ് തന്നെ പ്രഖ്യാപിക്കുകയും ജനാധിപത്യത്തിലൂന്നിയ മന്ത്രിസഭ ഉണ്ടാക്കുകയും ചെയ്ത കടയ്ക്കൽ വിപ്ലവം സ്വാതന്ത്ര്യ സമര ചരിത്രത്തിലെ ഒരു സുപ്രധാന സംഭവമായിരുന്നു.
ഈ മലയോരഗ്രാമത്തിന്റെ പ്രധാന ഉപജീവന മാർഗ്ഗം കൃഷിയും കാലിവളർത്തലുമാണ്.
കടയ്ക്കൽ ചന്ത മലഞ്ചരക്കു വിൽപ്പനയ്ക്ക് പ്രസിദ്ധമാണ്.
അനവധി ആരാധനാലയങ്ങളും ക്ഷേത്ര സമുച്ചയങ്ങളും ഉള്ള കടയ്ക്കൽ ഗ്രാമത്തിലെ പ്രധാന
ക്ഷേത്രങ്ങളിൽ ഒന്നാണ് കടയ്ക്കൽ ദേവി ക്ഷേത്രം.
കടയ്ക്കൽ ദേശത്തെ നാനാജാതി മതസ്ഥരുടെ ഉത്സവമാണ് കടയ്ക്കൽ തിരുവാതിര.
പാണ്ടി നാട്ടിൽ നിന്നും രണ്ട് സ്ത്രീകൾ അഞ്ചലിൽ വന്നെന്നും അവരെ കണ്ട് സ്ഥലത്തെ പ്രമാണിയായ കടയാറ്റുണ്ണിത്താൻ കുടിയ്ക്കാൻ ഇളനീർ നൽകുകയും വിശ്രമിക്കാൻ തണലിനായി പാലകൊമ്പ് വയൽ വരമ്പിൽ നാട്ടി കൊടുക്കുകയും ചെയ്തു.
രാത്രി ഉറങ്ങാൻ ഒഴിഞ്ഞ് കിടന്നൊരു വീടും ഏർപ്പാടാക്കി.
പിറ്റേന്ന് ഉണ്ണിത്താൻ വന്ന് ന്നോക്കിയപ്പോൾ ഒരു സ്ത്രീയെ മാത്രമെ കണ്ടുള്ളൂ.
ഉണ്ണിത്താന് അവിടെ ഒരു ദിവ്യാനുഭൂതി അനുഭവപ്പെട്ടു.
ആ സ്ത്രീയും അവിടെ നിന്ന് ഉടൻ അപ്രത്യക്ഷമായി.
ഉണ്ണിത്താന്റെ മൂന്നിൽ നിന്നും അപ്രത്യക്ഷയായ സ്ത്രീ പാണ്ടിയിൽ നിന്നും ചരക്കുമായി വന്ന ആളുടെ കൂടെ കടയ്ക്കൽ എത്തുകയും അവിടേ സ്വയംഭൂവാവുകയും ചെയ്തു എന്നാണ് ഐതിഹ്യം.
കടയാറ്റിൽ അപ്രത്യക്ഷയായ സ്ത്രീ കടയാറ്റ് ഭഗവതി എന്ന പേരിൽ അറിയപ്പെട്ടു.
കടയ്ക്കൽ ഭഗവതിയും കടയാറ്റ് ഭഗവതിയും സഹോദരീമാരായിരുന്നു എന്ന് കരുതുന്നു.
സ്വയംഭൂവായ കടയ്ക്കൽ ദേവിയുടെ ദർശനം ദേവിയുടെ കിരീടമായ തിരുമുടിയിലൂടെ മാത്രമേ സാദ്ധ്യമാകൂ എന്നാണ് വിശ്വാസം.
കടയ്ക്കൽ ദേവിക്ഷേത്രം, ശിവക്ഷേത്രം, തളിയിൽ ക്ഷേത്രം എന്നിവ കടയ്ക്കൽ ചിറ എന്നറിയപ്പെടുന്ന ക്ഷേത്രകുളത്തിൽ നിന്നും തുല്യ അകലത്തിൽ സ്ഥിതി ചെയ്യുന്നു.
കടയ്ക്കൽ ഭഗവതി ക്ഷേത്തിലെ പൂജാരികൾ ബ്രാഹ്മണരല്ല.
നെട്ടൂർ‌ കുറുപ്പന്മാരാണ് പൂജകൾ നടത്തുന്നത്.
കടയാറ്റു കളരീക്ഷേത്രത്തിൽ ഒരു പ്രത്യേക പ്രതിഷ്ഠയില്ല.
പീഠത്തെയാണ് ആരാദിച്ചു വരുന്നത്.
ഭക്തജനങ്ങൾ നേർച്ചയായി നൽകിയിട്ടുള്ളവയുമുണ്ട്.
പന്ത്രണ്ടു വർത്തിലൊരിക്കൽ കടയ്ക്കൽ ക്ഷേത്രത്തിൽ നിന്നും ഭഗവതിയുടെ തിരുമുടി ആഘോഷപൂർവ്വം എഴുന്നള്ളിച്ച് കടയുറ്റു കളരി ക്ഷേത്രസന്നിധിയിൽ എത്തിക്കുന്ന ഉത്സവമാണ് 'മുടിയെഴുന്നള്ളത്ത്'.
ജ്യേഷ്ഠത്തി കടയ്ക്കൽ ഭഗവതിയും അനുജത്തി കളരി ഭഗവതിയുമായുള്ള പുനഃസമാഗമമാണിതെന്നാണ് സങ്കല്പം.
രാജഭരണകാലത്തും മുടിയെഴുന്നള്ളത്ത് നടന്നിട്ടുണ്ട്.
അഞ്ചൽ കളരി ഭഗവതിയുടെ തിരുനാളായ മീനമാസത്തിലെ തിരുവാതിര നാളിൽ പ്രസ്തുത ഉത്സവം ആരംഭിച്ച് ഏഴുദിവസക്കാലം നീണ്ടുനില്ക്കുന്നു.
വിഗ്രഹ പ്രതിഷ്ഠയില്ല.
ക്ഷേത്രക്കുളം
പുരാതന കാലം മുതൽ പേരുകേട്ട കടക്കൽ ക്ഷേത്രക്കുളം പഞ്ചമഹാക്ഷേത്രങ്ങളുടെയിടയിൽ ആൽത്തറമൂട് കവലയ്ക്ക് സമീപം സ്ഥിതിചെയ്യുന്നു.
മൂന്ന് ഏക്കറിൽ കൂടുതൽ സ്ഥലത്ത് വ്യാപിച്ച് കിടക്കുന്ന കുളത്തിൽ മുൻകാലത്ത് സ്ത്രീകൾക്ക് കുളിക്കാനായി കുളിപുരകൾ ഉണ്ടായിരുന്നു.
ഉത്സവകാലങ്ങളിലും, മറ്റ് വിശോഷാൽ പൂജാ ദിവസങ്ങളിലും ഏറം, താഴം എന്നീ തറവാട്ടുകളിൽ നിന്നുംവരുന്ന സിത്രീകൾ ഈ കുളത്തിൽ നീരാടിയ ശേഷം പനവൂർ കൊട്ടാരത്തിൽ സൂക്ഷിച്ചിരുന്ന ആഭരണപ്പെട്ടിയിലുള്ള ആഭരണങ്ങളും ധരിച്ചു കൊണ്ടാണ് ക്ഷേത്ര ദർശനം നടന്നിരുന്നത് .
ഹൈന്ദവാചാരം അനുസരിച്ച് ക്ഷേത്രക്കുളത്തിന് വളരെ പ്രാധാന്യമുണ്ട്.
ഇപ്പോൾ ഉത്സവകാലങ്ങളിൽ ക്ഷേത്രച്ചിറയും പരിസരവും വൃത്തിയാക്കാറുണ്ട്.
കടയ്ക്കൽ ക്ഷേത്രത്തിന്റെ പ്രത്യേകതകൾ
അബ്രഹ്മണരാണ് പൂജാരികൾ എന്നതും കടയ്ക്കൽ ക്ഷേത്രത്തെ വ്യതസ്തമാക്കുന്നു.
പീടികയിൽ സ്വയം ഭൂവായ ദേവിയുടെ ചൈതന്യം ആദ്യമായി കണ്ട നെട്ടൂ‍ർ കുറുപ്പിന്റെ പിൻ‌തലമുറക്കാരാണ് ശാന്തിക്കാർ.
വിഗ്രഹമില്ല.
അരി വച്ച് നിവേദ്യമില്ല.
മലർ, പഴം എന്നിവയാണ് നിവേദ്യ വസ്തുക്കൾ.
കുങ്കുമവും കളപ്പൊടിയും പ്രസാദമായി ലഭിക്കുന്നു.
കടയ്ക്കൽ തിരുവാതിര
കുംഭമാസത്തിലെ തിരുവാതിര കടയ്ക്കൽ ദേവിയുടെ തിരുനാളായി ആഘോഷിക്കുന്നു.
ഏഴ് ദിവസം നീ‍ണ്ടു നിൽക്കുന്ന തിരുവാതിര ഉത്സവം വ്രതാനിഷ്ടികളായ ബാലന്മാരുടെ കുത്തിയോട്ടത്തോടേ ആരംഭിയ്ക്കുന്നു.
മകയിരം നാളിലെ പൊങ്കാലയ്ക്ക് നാടിന്റെ വിവിധ ഭാഗങ്ങളിൽ നിന്നും വരുന്ന സ്ത്രീക്കൾ പൊങ്കാലയിട്ട് കടയ്ക്കലമ്മയുടെ അനുഗ്രഹം നേടുന്നു.
കടയ്ക്കൽ പീടിക ക്ഷേത്രത്തിന് മുന്നിൽ പ്രകൃതി ദത്ത നിറങ്ങൾ ഉപയോഗിച്ച് ഭദ്രകാളി രൂപം വരയ്ക്കുന്ന കളമെഴുത്തും ഉത്സവാഘോഷത്തിൽ പെടുന്നു.
എടുപ്പ് കുതിരകൾ
ഉത്സവത്തിന്റെ മറ്റൊരു പ്രത്യേകതയാണ് എടുപ്പ് കുതിരകൾ.
ശില്പസുന്ദരമായ എടുപ്പു കുതിരകൾക്ക് കെട്ടുകാഴ്ചളും,ഉമാ മഹേശ്വരരൂപം (അപ്പൂപ്പനും അമ്മൂമ്മയും ) കതിരുകാളകളും, നാടൻ കലാരൂ‍പങ്ങളും അകമ്പടി സേവിക്കുന്നു.
40 മുതൽ 80 അടി വരെ ഉയരവും 10 അടി വീതിയും ഉള്ള കൂറ്റൻ കുതിരകളെ തോ‍ളിലേറ്റി അമ്പലം പ്രദക്ഷിണവും എഴുന്നുള്ളത്തും നടത്തുന്നത് വ്രതാനുഷ്ടികളായ നൂറുകണക്കിനു ഭകതന്മാർ തോളിൽ ചുമന്നാണ്.
കടയ്ക്കൽ ക്ഷേത്രത്തിൽ നിന്നും എഴുന്നുള്ളത്ത് പുറപ്പെട്ട് പീ‍ടിക ദേവി ക്ഷേത്രത്തിലെത്തി , അവിടെ നിന്നും മൂന്നാമത്തെ കുതിരയെ കെട്ടുന്ന കിളിമരം കാവിലെത്തി നാളികേരമുടച്ചതിനു ശേഷമാണ് കുതിരയെടുപ്പ് ആരംഭിക്കുന്നത്.
പല ഭാഗങ്ങളിൽ നിന്നും വരുന്ന കെട്ടു കാഴ്ചകൾ രാത്രിയോടെ അമ്പല മുറ്റത്തെത്തുന്നു.
അവസാന ദിവസം, പണ്ട് നടന്നിരുന്ന മൃഗബലിയ്ക്ക് പ്രതീകമായി കുബളങ്ങ വെട്ടി അർപ്പിക്കുന്ന ഗുരുതിയോടെ ഉത്സവം സമാ‍പിക്കുന്നു.
കടയ്ക്കൽ ഭഗവതി ക്ഷേത്രത്തിലെ ഉത്സവാഘോഷമാണ് കടയ്ക്കൽ ഭഗവതി മുടിയെഴുന്നള്ളത്ത് .
അഞ്ചൽ ആറുകരക്കാരും കടയ്ക്കൽ പ്രദേശത്തുകാരും ചേർന്നാണ് മുടിയെഴുന്നള്ളത്ത് നടത്തുന്നത്.
മുടിയെഴുന്നെള്ളത്ത് നടത്തുവാനുള്ള സമ്മതം വാങ്ങാനായി അഞ്ചൽ കരക്കാർ കടക്കൽ കരക്കാരെ സമീപീക്കുന്നു.
അഞ്ചൽ ആറ് കരക്കാർ ഒത്തുകൂടി തീരുമാനങ്ങൾ കൈകൊണ്ടാണ് മുടിയെഴുന്നള്ളത്ത് നടത്താനുള്ള തീരുമാനങ്ങൾ എടുക്കുന്നത്.
കുറുക്കോട്, പുത്തൻ വീട്, പനവീട്ടിൽ, ചാമക്കാല, കുരുവിള, ചെറുവള്ളി, കാരായിക്കോണം എന്നിവ ഏറം കരയിലും പുലിയത്തു, കിഴക്കതിൽ കോമളത്ത് തെക്കേതിൽ എന്നിവ അഗസ്ത്യക്കോട് കരയിലും നെടുങ്ങോട്ട്, പുത്താറ്റ് കൈപള്ളിൽ നെല്ലിത്താരം ഇന ഇടമുളക്കയ്ക്കൽ കരയിലും,അറപ്പുര ഏരൂർകരയിലും, കണ്ണങ്കരനെല്ലിപള്ളി, പാലറ എന്നിവ അലയമൺ കരയിലും പെട്ടിരുന്നു.
മുടിയെഴുന്നെള്ളത്തിനു മുന്നോടിയായി കുറ്റിയടി നടത്തിയിരുന്നു.
എന്നാൽ പിൽക്കാലത്ത് ഈ ചടങ്ങ് വേണ്ടാ എന്നു വച്ചു.
ഈ ചടങ്ങ് കാണാനായി ധാരാളമാൾക്കാർ വരാറുണ്ട്.
ഉത്സവാകോഷത്തിന്റെ പ്രധാന ഇനം കെട്ടു കുതിരയായിരുന്നു.
മുടിയെഴുന്നള്ളത്തിന്റെ  ഏറ്റവും മുന്നിലായി ഭഗവതിയുടെ കിരീടമേത്നിയ രണ്ട് പേരുണ്ടാവും.
അഞ്ചൽ തിരുമുടിയെഴുന്നള്ളത്തിനു കടയ്ക്കൽ ദേവിക്ഷേത്രത്തിൽ ആചാരവിധിപ്രകാരമുള്ള ഒരുക്കങ്ങൾ പൂർത്തിയായതിനുശേഷം ചടങ്ങുകളോടുകൂടി മുടിപ്പുര തുറക്കുന്നു.
വ്രതം നിന്ന് മുടിയേറ്റുകാർ ദേവിയുടെ മൂന്ന് മുടികൾ എടുത്ത് പ്രധാന വേദിയിൽ ആ സമയം ആഘോഷ പരിപാടികൾ അരങ്ങേറുന്നു.
രാജകൊട്ടാരത്തിൽ നിന്നും വിട്ട്കിട്ടിയിരുന്നതും ഇപ്പോൾ സർക്കാർ നൽകുന്നതും ആയ അശ്വരൂപസേന മുന്നിൽ നിരക്കുന്നു.
ഏറ്റവും മുന്നിൽ കൊടിയുമായി വേലൻ നടക്കുന്നു.
തൊട്ടുപിന്നിൽ വഴി വൃത്തിയാക്കാൻ ചൂലുമായി അണികൾ നിരക്കും.
വൃത്തിയാക്കിയ വീഥിയിൽ കടൽജലം തളിക്കുന്നു.
തുടർന്ന് പൂക്കൾ വിതറുന്നു.
തുടർന്ന്  അതിലൂടെ തിരുമുടിയേറ്റുകാർ നീങ്ങുന്നു.
അവർക്കു പുറകിലായി ആഘോഷത്തിനകമ്പടി സേവിക്കാൻ വിവിധ ഫ്ളോട്ടുകൾ നിരക്കും.
പ്രധാന ചടങ്ങുകൾ
ആദ്യമായി മുടിയെഴുന്നള്ളത്ത് നടത്തുവാനുള്ള സമ്മതത്തിനായി അഞ്ചൽ കരക്കാർ കടയ്ക്കൽ കരക്കാരെ രേഖാമൂലം സമീപിക്കുന്നു.
അഞ്ചൽ ആറുകരക്കാർ ചേർന്ന് തീരുമാനങ്ങൾ എടുക്കുന്നു.
അവരിൽ പ്രധാനികൾ പ്രാഥമിക ചർച്ചകൾക്കു ശേഷം കടയ്ക്കൽ കരക്കാരെ സമീപിക്കുകയും ഇരുകൂട്ടരും മുടിയെഴുന്നള്ളത്തിനു വേണ്ട ക്രമീകരണങ്ങൾ ആരംഭിക്കുകയും ചെയ്യുന്നു.
പന്ത്രണ്ട് വർഷത്തിലൊരിക്കലാണ് മുടിയെഴുന്നള്ളത്ത് നടക്കുന്നത്.
പല പരീക്ഷണ ഘട്ടങ്ങളിലും സാക്ഷാൽ ശിവൻ വേഷം മാറി വന്നിട്ടുണ്ട്.
അവലംബം ↑ ↑ ↑ പുറത്തേയ്ക്കുള്ള കണ്ണികൾ കടക്കൽ ക്ഷേത്രത്തിന്റെ വെബ് Archived 2009-03-09 at the Wayback Machine .
കാതറിൻ ലീ ബേറ്റ്സ് ഇംഗ്ലീഷ് വിലാസം https://ml.wikipedia.org/wiki/Katharine_Lee_Bates മസാച്യുസെറ്റ്സിലെ ഫാൽമൗത്തിലെ ഫാൽമൗത്ത് പബ്ലിക് ലൈബ്രറിയിലെ കാതറിൻ ലീ ബേറ്റ്സിന്റെ പ്രതിമ.
കാതറിൻ ലീ ബേറ്റ്സ് (ജീവിതകാലം: ഓഗസ്റ്റ് 12, 1859 - മാർച്ച് 28, 1929) ഒരു അമേരിക്കൻ എഴുത്തുകാരി, കോളേജ് പ്രൊഫസർ, പണ്ഡിത, സാമൂഹ്യ പ്രവർത്തക എന്നീ നിലകളിൽ പ്രശസ്തയായ വനിതയായിരുന്നു.
കവിതകൾ , യാത്രാ പുസ്‌തകങ്ങൾ, ഉപന്യാസങ്ങൾ , കുട്ടികളുടെ പുസ്‌തകങ്ങൾ, ചെറുപ്പക്കാർക്കുള്ള പുസ്‌തകങ്ങൾ എന്നിവയും നിരവധി മുൻകാല എഴുത്തുകാരുടെ കൃതികളും പതിപ്പുകളും തയ്യാറാക്കി പ്രസിദ്ധീകരിച്ചിട്ടുണ്ടെങ്കിലും അവർ ഇന്ന് " അമേരിക്ക ദി ബ്യൂട്ടിഫുൾ " എന്ന ദേശഭക്തിഗാനത്തിന്റെ രചയിതാവെന്ന പേരിലാണ് കൂടുതലായി ഓർമ്മിക്കപ്പെടുന്നത്.
വെല്ലസ്ലി കോളേജ് ഫാക്കൽറ്റിയിൽ ആയിരിക്കുമ്പോൾ, ബേറ്റ്സ് നിരവധി യുവ കവികൾക്ക് (വെല്ലസ്ലിയിൽ അംഗമല്ലാത റോബർട്ട് ഫ്രോസ്റ്റിനെപ്പോലുള്ള ചിലർ ഉൾപ്പെടെ) മാർഗ്ഗദർശകയാവുകയും കൂടാതെ അമേരിക്കൻ സാഹിത്യത്തെ കോളേജ് പഠനത്തിനുള്ള ഒരു മണ്‌ഡലമായി സ്ഥാപിക്കാൻ സഹായിക്കുകയും ഈ വിഭാഗത്തെക്കുറിച്ച് ഒരു ആദ്യകാല കോഴ്സ് സൃഷ്ടിച്ചതോടൊപ്പം ഈ വിഭാഗത്തിലേയ്ക്ക് ഒരു പാഠപുസ്തകംകൂടി എഴുതുകയും ചെയ്തു.
ജീവിതരേഖ ഗുഡി സാന്താക്ലോസിന്റെ ആദ്യ പതിപ്പിന്റെ കവർ.
മസാച്യുസെറ്റ്സിലെ ഫാൽമൗത്തിൽ പട്ടണത്തിലെ കോൺഗ്രിഗേഷണലിസ്റ്റ് ദേവാലയത്തിലെ പുരോഹിതൻ വില്യം ബേറ്റ്സ്, കൊർണേലിയ ഫ്രാൻസെസ് ലീ എന്നിവരുടെ മകളായി കാതറിൻ ബേറ്റ്സ് ജനിച്ചു.
അവൾ ജനിച്ച് ഏതാനും ആഴ്ചകൾക്കുശേഷം പിതാവ് മരണമടഞ്ഞതിനാൽ പ്രധാനമായും അവളെ വളർത്തിയത് മാതാവും സാഹിത്യനിപുണയായ ഒരു അമ്മായിയുമായിരുന്നു.
ഇരുവരും ഓൾ-വിമൻസ് മൌണ്ട് ഹോളിയോക്ക് സെമിനാരിയിൽ നിന്നും ബിരുദം നേടിയവരുമായിരുന്നു.
1872 ൽ വെല്ലസ്ലി ഹൈസ്കൂളിലും (അക്കാലത്ത്, നീധാം ഹൈസ്കൂൾ എന്ന് വിളിക്കപ്പെട്ടു) 1876 വരെ ന്യൂട്ടൺ ഹൈസ്കൂളിലും വിദ്യാഭ്യാസം ചെയ്തു.
1876 ൽ ഒരു വനിതാ കോളജായ വെല്ലസ്ലി കോളേജിൽ പ്രവേശനം നേടുകയും അവിടെനിന്ന് 1880 ൽ.
ബി.എ. ബിരുദം കരസ്ഥമാക്കുകയും ചെയ്തു.
1880–81 ൽ നാറ്റിക് ഹൈസ്കൂളിലും 1881 മുതൽ 1885 വരെ ഡാന ഹാൾ സ്കൂളിലും അവർ പഠിപ്പിച്ചു.
1889-ൽ ബേറ്റ്സിന്റെ ചെറുപ്പക്കാർക്കുള്ള നോവലായ റോസ് ആൻഡ് തോൺ കോൺഗ്രിഗേഷണൽ സൺഡേ സ്കൂളിലും പബ്ലിഷിംഗ് സൊസൈറ്റിയലുംനിന്ന് സമ്മാനം നേടി.
സാമൂഹ്യ പരിഷ്കരണത്തെക്കുറിച്ച് വായനക്കാരെ പഠിപ്പിക്കുന്നതിന് ഇതിലെ കഥാപാത്രങ്ങളായി ദരിദ്രരും തൊഴിലാളിവർഗ സ്ത്രീകളെയും ഉൾപ്പെടുത്തിയിരുന്നു.
സൺ‌ഷൈൻ ആന്റ് അദർ വേഴ്സസ് ഫോർ ചിൽഡ്രൻ (1889) എന്ന കവിതാസമാഹാരത്തിൽ നിന്നുള്ള "ഗുഡി സാന്താക്ലോസ് ഓൺ എ സ്ലീ റൈഡ്" എന്ന കവിതയിലെ മിസിസ് ക്ലോസിന്റെ ആശയം അവർ ജനപ്രിയമാക്കി.
ക്രിസ്മസ് രാവിന്റെ മുഖ്യ സംഘാടകരിലൊരാളാണ് കവിതയിൽ മിസ്സിസ് ക്ലോസ് എന്ന കഥാപാത്രം.
ആഭ്യന്തരയുദ്ധത്തിനുശേഷം സ്ത്രീകൾക്ക് ലഭ്യമായ പുതിയ വിദ്യാഭ്യാസ അവസരങ്ങൾ മുതലെടുത്തുകൊണ്ട് റോസ് ആന്റ് തോൺ എന്ന കൃതിയിലൂടെ തനിക്കു ലഭിച്ച സമ്മാന തുക ഇംഗ്ലണ്ട് സന്ദർശിക്കുന്നതിനും 1890–91 ൽ ഓക്സ്ഫോർഡ് സർവകലാശാലയിൽ പഠിക്കുന്നതിനും ഉപയോഗിച്ചു.
1891-ൽ അവൾ വെല്ലസ്ലിയിലേക്ക് ഒരു അസോസിയേറ്റ് പ്രൊഫസറായി മടങ്ങിയെത്തുകയും അവിടെനിന്ന് എം.എ നേടിക്കൊണ്ട്, ഇംഗ്ലീഷ് സാഹിത്യത്തിന്റെ മുഴുവൻ സമയ പ്രൊഫസറായി സ്ഥാനക്കയറ്റം നേടുകയും ചെയ്തു.